** Μπανγκόκ & Μπαλί**

Ένας μοναδικός συνδυασμός δύο κορυφαίων ταξιδιωτικών προορισμών της Νοτιοανατολικής Ασίας. Τέλεια μίξη αρχαιολογικών θησαυρών, βουδιστικών και ινδουιστικών ναών, εξωτικών παραλιών και της ανεπανάληπτης φύσης και πολιτισμού του Μπαλί! Τέλειος ΚΑΛΟΚΑΡΙΝΟΣ συνδυασμός για ζευγάρια, παρέες και οικογένειες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΦΥΣΗ, ΑΓΟΡΕΣ, ΠΑΡΑΛΙΑ, ΓΑΜΗΛΙΟ ΤΑΞΙΔΙ**

**13 ημέρες από 2.345 € ΤΕΛΙΚΗ τιμή με την Turkish Airlines**

**Αναχωρήσεις: 29 Ιουλίου, 5 & 12 Αυγούστου 2024**

**\*Εγγυημένες καλοκαιρινές αναχωρήσεις από Θεσσαλονίκη\***

**Λίγα λόγια για το Μπαλί**

Ένα παραμύθι που αρμενίζει στο Ινδικό ωκεανό, το Μπαλί δεν κουράζεται χρόνια τώρα να σας κατακτά και να αφήνεται να το κατακτήσετε με χίλιους τρόπους. Τροπική βλάστηση, γλυκά τοπία, χιλιόμετρα ακτές, όπου η άμπωτη φέρνει στα πόδια σας κογχύλια βυθών παραμυθένιων και η παλίρροια σας κυνηγάει μέχρι να απομακρυνθείτε από τα ρεύματα. Σαν από χέρι Θεϊκό, παρατεταγμένοι αμέτρητοι ορυζώνες και αμέτρητοι ναοί, άλλοι σιωπηλοί και άλλοι πολύβουοι από τους πιστούς. Ναι! Το Μπαλί δεν μοιάζει με κανέναν άλλο τόπο στο χάρτη. Ακροβατεί ανάμεσα στη γη και στον ουρανό, ανάμεσα στο καλό και στο κακό, ανάμεσα στη φαντασία και την πραγματικότητα, ανάμεσα στη φτώχεια και τη χλιδή.

****

**Λίγα λόγια για την Μπανγκόκ**

****Η καρδιά της Ταϊλάνδης χτυπά δυνατά στην πρωτεύουσά της την Μπανγκόκ. Μια δυναμική μητρόπολη, που συνδυάζει το παραδοσιακό με το σύγχρονο, με ένα κέντρο γεμάτο επιβλητικούς ουρανοξύστες, αλλά και εντυπωσιακά κλασικά κτίρια. Το “στολίδι της Ανατολής” ή “Βενετία της Ανατολής”, όπως αποκαλείται, έχει να δείξει κορυφαία αξιοθέατα, όπως ο Ναός του Σμαραγδένιου Βούδα, ο Ναός της Αυγής, το Μεγάλο Ανάκτορο, το Βασιλικό Μέγαρο Βίνανμεκ, τα κανάλια του ποταμού Tσάο Πράγια και οι υπαίθριες αγορές για ατελείωτα παζάρια. Αν επιθυμείτε να δείτε τα περίχωρα της πόλης, μην παραλείψετε να επισκεφθείτε την αρχαία πρωτεύουσα Aγιουτάγια, την διάσημη πλωτή αγορά Nταμνόεν Σάντουακ ή τη διαβόητη γέφυρα του ποταμού Kβάι. Η Μπανγκόκ προσφέρει μία μοναδική γεύση μιας Ασιατικής μεγαλούπολης και σίγουρα θα κλέψει την καρδιά σας.



**Θετικά σημεία του ταξιδιού**

* Υπέροχος συνδυασμός των αρχαιολογικών θησαυρών της Μπανγκόκ με την εξωτική γοητεία του Μπαλί
* Επιλεγμένα θέρετρα και αστικά ξενοδοχεία στα καλύτερα σημεία των προορισμών
* 2 ολοήμερες εκδρομές στα καλύτερα σημεία του Μπαλί με επίσκεψη στους κορυφαίους ναούς, καταρράκτες και ορυζώνες
* Δοκιμή του περίφημου καφέ λούακ
* Ελληνόφωνη ξενάγηση της Μπανγκόκ στα κορυφαία σημεία και αξιοθέατα της πόλης
* Εξαιρετικές υπαίθριες αγορές και σύγχρονα πολυκαταστήματα
* Υπηρεσίες σπα και μασάζ & τοπική κουζίνα, ήθη και έθιμα
* Εξαιρετικό αεροπορικό δρομολόγιο με άμεσες ανταποκρίσεις και την ποιότητα της Turkish Airlines

**Τιμές και Παροχές**

|  |  |  |
| --- | --- | --- |
| **Μπανγκόκ (3 νύχτες) & Μπαλί (Nusa Dua & Ubud, 4 + 3 νύχτες)** | | |
| **13 ημέρες/ 10 διανυκτερεύσεις**  Αναχωρήσεις: **29 ΙΟΥΛ, 5 & 12 ΑΥΓ** | Τιμή ανά άτομο σε δίκλινο δωμάτιο  \*SPECIAL PRICE\* | Επιβάρυνση μονόκλινου |
| DELUXE κατηγορία | **2.345 €** | **470 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | |

**Special Price -** Ειδική τιμή του εκδρομικού προγράμματος ισχύει για κράτηση μέχρι δύο μήνες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |  |
| --- | --- | --- | --- |
| **Ξενοδοχεία** | **Παραλία Nusa Dua** | **Υψίπεδα Ubud** | **Μπανγκόκ** |
| **Deluxe κατηγορία** | **Merusaka Resort 5\***  ή παρόμοιο  σε deluxe δωμάτιο | **Sakti Garden Resort 4\***  ή παρόμοιο  σε deluxe δωμάτιο | **Grand Mercure Atrium 5\***  ή παρόμοιο  σεsuperior δωμάτιο |

|  |
| --- |
| Αναβάθμιση ξενοδοχείων στο Μπαλί:  Παραλία Nusa Dua: **Melia Nusa Dua 5\*** sup σε melia garden δωμάτιο + 30 € ανά άτομο/ νύχτα  Υψίπεδα Ubud: **The Royal Pita Maha 5\*** luxury σε deluxe pool villa + 120 € ανά άτομο/ νύχτα  \*Διαθέτουμε πολλές εναλλακτικές λύσεις διαμονής στο Μπαλί, με ξενοδοχεία στη Seminyak, Kuta, Canggu, Uluwatu, Jimbaran, Sanur, Nusa Penida, Gili Trawangan από boutique μικρά καταλύματα μέχρι μεγάλα resorts. Ενημερωθείτε αντίστοιχα. |

**Περιλαμβάνονται**

* Αεροπορικό εισιτήριο σε οικονομική θέση με την Turkish Airlines από και προς Θεσσαλονίκη
* Φόροι αεροδρομίων & επίναυλος καυσίμων (550 € ανά άτομο)
* Μία (1) αποσκευή και μία (1) χειραποσκευή ο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στη Μπανγκόκ και το Μπαλί
* Ελληνόφωνη ξενάγηση στη Μπανγκόκ
* Ολοήμερη εκδρομή στο κεντρικό και βόρειο Μπαλί & επίσκεψη του Ναού Tanah Lot
* Ολοήμερη εκδρομή στα καλύτερα του Ubud
* Ειδικές παροχές νεόνυμφων (ενημερωθείτε αντίστοιχα)
* 24ωρο τηλέφωνο ανάγκης & Υπηρεσίες τοπικών Αγγλόφωνων αντιπροσώπων/ ξεναγών
* Ατομική ταξιδιωτική ασφάλιση με κάλυψη και για covid-19
* Ενημερωτικά έντυπα, Τοπικοί φόροι, Ασφάλεια αστικής ευθύνης, ΦΠΑ

**Δεν Περιλαμβάνονται**

* Βίζα εισόδου στο Μπαλί (περίπου 32 €, πληρωτέα τοπικά κατά την άφιξη)
* Αχθοφορικά και φιλοδωρήματα, Έξοδα προσωπικής φύσεως, Οτιδήποτε αναφέρεται ως προαιρετικό
* Νέος Τουριστικός φόρος για τη διατήρηση πολιτιστικής κληρονομιάς (150.000 IDR/ 9 € ανά άτομο)

**Καθημερινό Πρόγραμμα**

1-2η μέρα: **Θεσσαλονίκη – πτήση για Μπανγκόκ**

Βραδινή συγκέντρωση στο αεροδρόμιο και πτήση μέσω Κωνσταντινούπολης για την κοσμοπολίτικη Μπανγκόκ. Άφιξη το επόμενο μεσημέρι στις 15.25, διατυπώσεις και συνάντηση με τον τοπικό μας Ελληνόφωνο αντιπρόσωπο. Κατά τη διάρκεια της μεταφοράς σας στο ξενοδοχείο, θα λάβετε τις αρχικές βασικές πληροφορίες για την πόλη και τις καθημερινές δραστηριότητες. Τακτοποίηση στο δωμάτιο και χρόνος ελεύθερος για μία πρώτη γνωριμία με την πρωτεύουσα την Ταϊλάνδης.

3η μέρα: **Μπανγκόκ, ξενάγηση της πόλης**

Πρωινό και ακολουθεί η περιήγηση της «Βενετίας της Ανατολής», όπως αποκαλείται η Μπανγκόκ, λόγω των πολυάριθμων καναλιών που τη διατέμνουν. Ξεκινάμε με βαρκάδα κατά μήκος του ποταμού Τσάο Πράγια με τα αμέτρητα κανάλια ή αλλιώς κλονγκς, απ’ όπου θα έχουμε μοναδική θέα του Βασιλικού παλατιού. Πρώτη στάση ο περίφημος Ναό της Αυγής, που είναι καλυμμένος με κομμάτια κινέζικης πορσελάνης και δεσπόζει θεαματικά στο ποτάμι. Στη συνέχεια θα επισκεφθούμε στην αντίπερα όχθη, το ναό του ξαπλωμένου Βούδα (Wat Po), όπου θα έχουμε την ευκαιρία να δούμε ένα από τα πιο εντυπωσιακά αγάλματα του Βούδα σε κεκλιμένη στάση. Ο ναός αυτός αποτελεί επίσης την παλαιότερη και πιο έγκριτη σχολή Ταϊλανδέζικου μασάζ στη χώρα. Συνεχίσουμε την περιήγηση στην περιοχή Πρατούναμ και την τοπική αγορά, ενώ θα απολαύσουμε την μοναδική ατμόσφαιρα με τους παραδοσιακούς  μικροπωλητές των υπαίθριων αγορών της πρωτεύουσας. Μεταφορά στο ξενοδοχείο μας και ξεκούραση. Το βράδυ επισκεφθείτε κάποια από τις πολλές υπαίθριες αγορές της μεγαλούπολης ή ένα από τα κοσμοπολίτικα skyview bars με θέα τους ουρανοξύστες της Μπανγκόκ.

4η μέρα: **Μπανγκόκ** (προαιρετική εκδρομή στην Αγιούταγια)

Πρωινό και ελεύθερη ημέρα για να κινηθείτε στις υπαίθριες αγορές και τα εμπορικά κέντρα της πόλης. Εναλλακτικά σας προτείνουμε την ημερήσια εκδρομή στην Αγιούταγια, την παλιά πρωτεύουσα της Ταϊλάνδης, για να επισκεφθείτε τον αρχαιολογικό χώρο της πόλης, με τους ναούς του 14ου-18ου αι. Το ιστορικό πάρκο, αποτελεί μνημείο Παγκόσμιας Πολιτιστικής Κληρονομιάς από την Unesco και καλύπτει έκταση 289 εκταρίων. Μεταξύ άλλων, θα έχετε την ευκαιρία να δείτε τα εντυπωσιακά ερείπια του βασιλικού παλατιού και τις τρεις στούπες του Βατ Πχρα Σι Σανπφέτ, απομεινάρια μετά την καταστροφή της πόλης το 1797 από τους Βιρμανούς. Επίσης θα δείτε το διάσημο μνημείο Βατ Μαχατχάτ, όπου το κεφάλι του Βούδα βρίσκεται σφηνωμένο ανάμεσα στις πολυάριθμες ρίζες ενός δέντρου και το Βατ Πανανγκ Τσονγκ, με τον μεγαλύτερο καθιστό Βούδα. Επιστροφή το απόγευμα στη Μπανγκόκ. Το βράδυ σας προτείνουμε να παρακολουθήσετε το θέαμα του Siam Niramit, με την ιστορία και τον πολιτισμικό πλούτο της Ταϊλάνδης σε μία θεατρική υπερπαραγωγή. Εναλλακτικά, μπορείτε να περπατήσετε τη νυχτερινή Ασιατική αγορά της Μπανγκόκ.

5η μέρα: **Μπανγκόκ – πτήση για το Μπαλί**

Πρόγευμα και μεταφορά στο αεροδρόμιο για την επιβίβαση στην απευθείας πτήση για το νησί των Θεών, το εξωτικό Μπαλί. Διατυπώσεις, παραλαβή των αποσκευών και συνάντηση με τον τοπικό σας ξεναγό. Κατά τη διάρκεια της μεταφοράς σας στο ξενοδοχείο, θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος ελεύθερος για ξεκούραση ή μπάνιο στον Ινδικό ωκεανό. Το απόγευμα σας προτείνουμε βόλτα στις κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Απολαύσετε υπέροχο ηλιοβασίλεμα από το lounge bar Ku.De.Ta ή Potato Head και να χαλαρώσετε με το πρώτο σας Μπαλινέζικο μασάζ.

6η μέρα: **Εκδρομή στο Κεντρικό & Βόρειο Μπαλί**

Πρωινό. Αναχώρηση στις 08.30-09.00 από τα ξενοδοχεία και επίσκεψη του σημαντικότερου αξιοθέατου του νησιού, του εμβληματικού ναού Tanah Lot, χτισμένου πάνω σε βράχο μέσα στον Ινδικό ωκεανό. Συνεχίζουμε με επίσκεψη του Βασιλικού ναού Taman Ayun, όπου θα μάθετε περισσότερα στοιχεία για την αρχιτεκτονική των Μπαλινέζικων ναών και για την Ινδουιστική τους παράδοση. Μέσα από μαγευτικά τοπία και χωριά του νησιού, θα φτάσετε μέχρι την υπέροχη λίμνη Beratan για να περιηγηθείτε στο μαγευτικό ναό Ulun Danu. Η τοποθεσία είναι ανεπανάληπτη, καθώς γύρω της βρίσκονται τέσσερα βουνά και ηφαίστεια, δημιουργώντας μία εκπληκτική ατμόσφαιρα και εικόνα. Επόμενη στάση σε κήπο μπαχαριών και βοτάνων, όπου θα δοκιμάσετε τοπικά τσάι και καφέ, και φυσικά τον παγκοσμίως γνωστό καφέ λούακ. **Στόχος:** Η εκδρομή θα σας μυήσει στον πολιτισμό του Μπαλί, με επίσκεψη σε μερικούς από τους κορυφαίους ναούς του νησιού. Επίσης θα μάθετε περισσότερα πράγματα για το μυστικό κόσμο των μπαχαριών. Εύκολη εκδρομή με μεγαλύτερες χρονικά μεταφορές.

7+8η μέρα: **Μπαλί**

Πρωινό και ελεύθερες μέρες να απολαύσετε τις εγκαταστάσεις του ξενοδοχείου σας ή να επισκεφθείτε κάποια από τις υπέροχες παραλίες της χερσονήσου Μπούκιτ, με επιλογές θαλάσσιων δραστηριοτήτων. Εναλλακτικά σας προτείνουμε να κάνετε κάποια από τις προτεινόμενες δραστηριότητες ή εκδρομές, όπως ο γύρος του Νότιου Μπαλί με επίσκεψη του ναού Uluwatu, την ολοήμερη κρουαζιέρα στα νησιά Lembongan ή Nusa Penida. Αξίζει να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα, πριν καταλήξετε στην παραλία Jimbaran με τις γνωστές αστακοταβέρνες.

9η μέρα: **Εκδρομή στα καλύτερα του Ούμπουντ** (καταρράκτες & ορυζώνες & monkey forest)

Πρόγευμα και παράδοση δωματίων. Αναχώρηση στις 08.30-09.00 για τα υψίπεδα του Ubud, το πολιτιστικό κέντρο του νησιού. Πρώτη στάση ο εντυπωσιακός καταρράκτης Tegenungan, τον οποίο θα θαυμάσετε μέσα από ένα υπέροχο τροπικό περιβάλλον. Επόμενη στάση το χωριό Tampak Siring, όπου θα δείτε το ναό Tirta Empul με το νερό της ιερής πηγής και το παλάτι που έφτιαξε ο πρώτος πρόεδρος της Ινδονησίας. Συνεχίζουμε με τους θεαματικούς ορυζώνες Tegelalang, ένα από τα βασικότερα τουριστικά αξιοθέατα στο Μπαλί, βόρεια του Ubud. Για τους τολμηρούς προτείνουμε να κάνουν bali swing ή flying fox, με πανοραμική θέα στις θεαματικές αναβαθμίδες. Πριν μεταφερθούμε στο ξενοδοχείο μας, θα επισκεφθείτε το ιερό δάσος των μαϊμούδων, έναν προστατευμένο χώρο, όπου θα δείτε και θα παίξετε με τους μακάκους. Τακτοποίηση στα δωμάτια και διανυκτέρευση. **Στόχος:** Η εκδρομή θα σας γνωρίσει με την υπέροχη ενδοχώρα του Μπαλί και του πολιτιστικού του κέντρου του χωριού Ubud.

10+11η μέρα: **Ubud, Mπαλί**

Πρόγευμα και δύο ελεύθερες μέρες για να απολαύσετε τη μαγευτική φύση, τα πολύχρωμα χωριά, τους μυστηριακούς ναούς και τις υπαίθριες αγορές της Μπαλινέζικης ενδοχώρας. Περπατήστε το χωριό Ούμπουντ και παζαρέψτε στην υπαίθρια αγορά της, επισκεφθείτε το μουσείο Μπλάνκο και περιηγηθείτε μέσα στο Βασιλικό Παλάτι. Σας προτείνουμε να κάνετε ράφτινγκ στον ποταμό Ayung ή να επισκεφτείτε το θεματικό πάρκο των ελεφάντων στο Τάρο ή το πάρκο άγριας ζωής του Bali Safari & Marine Park. Σας προτείνουμε επίσης να κάνετε ολοήμερη εκδρομή στις ανατολικές ακτές με επίσκεψη του ναού Μπεσακίχ ή τους λάτρεις της πεζοπορίας, επιλέξτε να διασχίσετε το μονοπάτι Campuhan ή την πεζοπορία στο ηφαίστειο Μπατούρ. Ολοκληρώστε την μέρα με ένα αναζωογονητικό Μπαλινέζικο μασάζ.

12-13η μέρα: **Μπαλί - πτήση επιστροφής για την Θεσσαλονίκη**

Πρωινό και ελεύθερος χρόνος μέχρι τις 15.00, όταν θα συναντηθείτε με τον ξεναγό σας για τη μεταφορά στο αεροδρόμιο για να επιβιβαστείτε στην πτήση επιστροφής μέσω Σιγκαπούρης. Tο πρωί της επόμενης μέρας θα φτάσετε πίσω στην πατρίδα γεμάτοι υπέροχες εικόνες και αναμνήσεις.

**Σημείωση προγράμματος & διαμονής:**

* Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος
* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**Αεροπορικό δρομολόγιο, TK – Turkish Airlines, ΤG – Thai Airways**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TK 1894 | **Θεσσαλονίκη** – Κωνσταντινούπολη | 2100 2225 |
| TK 68 | Κωνσταντινούπολη – Μπανγκόκ | 0145 1525 |
| TG 431 | Μπανγκόκ – Μπαλί | 0935 1455 |
| TK 67 | Μπαλί – Κωνσταντινούπολη | 2125 0500 (+1) |
| TK 1881 | Κωνσταντινούπολη – **Θεσσαλονίκη** | 0715 0835 |

* Οι ώρες είναι τοπικές. Το δρομολόγιο της πτήσης Μπανγκόκ - Μπαλί ενδέχεται να αλλάξει

**Προαιρετικές εκδρομές & δραστηριότητες**

**ΜΠΑΛΙ**

**Οδικές εκδρομές πολιτισμού και φύσης**

**Νότιο Μπαλί - ναός Ουλουβάτου & κοσμοπολίτικες ακτές**

Ανακαλύψετε τα καλύτερα σημεία του νότιου Μπαλί. Θα επισκεφθούμε το περίφημο ναό Uluwatu στο νοτιοδυτικότερο σημείο του Μπαλί. Επόμενη στάση οι κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Στη διαδρομή σας προτείνουμε να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα. **Διάρκεια:** 8 ώρες

**Ολοήμερη εκδρομή στο Ανατολικό Μπαλί**

Η ολοήμερη εκδρομή αρχίζει με την επίσκεψη του αρχαίου κτίσματος Kerta Gosa, υπέροχου δείγματος της Μπαλινέζικης αρχιτεκτονικής, μέρους μεγάλης σημασίας, καθώς εδώ ο τοπικός βασιλιάς ανακοίνωνε νόμους, κανόνες και δικαστικές αποφάσεις. Επόμενη στάση είναι ο μεγαλύτερος Ινδουιστικός Ναός του Μπαλί, ο περίφημος Pura Besakih. Από εδώ θα απολαύσετε υπέροχη πανοραμική θέα της ανατολικής ακτής, στη σκιά του όρους Agung, του υψηλότερου βουνού του νησιού. Συνεχίζετε για την παραλία Candidasa, όπου θα έχετε χρόνο να φάτε εξ ιδίων και να κάνετε μία γρήγορη βουτιά στον Ινδικό Ωκεανό. Τελευταία στάση είναι το Gua Lawah ή το σπήλαιο της νυχτερίδας, μία υπέροχη φυσική σπηλιά με χιλιάδες νυχτερίδες και το ομώνυμο ιερό ναό. **Στόχος**: Η εκδρομή αναδεικνύει τα βασικότερα αξιοθέατα της ανατολικής ακτής, με βασικότερη επίσκεψη του ναού Besakih. Εύκολη εκδρομή με μεγαλύτερες χρονικά μεταφορές. **Διάρκεια**: 10 ώρες

**Εκδρομή και πεζοπορία στο ηφαίστειο Μπατούρ, ανατολή ή ηλιοβασίλεμα**

Ιδανική εκδρομή για τους λάτρεις της φύσης και της πεζοπορίας. Ανεβείτε μέχρι τα 1.717 μέτρα μετά από μία συγκλονιστική πεζοπορία, διάρκειας 2,5 ωρών και μαγευτείτε από τη μοναδική θέα της ανατολής ή του ηλιοβασιλέματος από την κορυφή του επιβλητικού ενεργού ηφαιστείου Μπατούρ.

Επιλογή ανατολής: παραλαβή από τη ρεσεψιόν τα μεσάνυχτα γύρω στις 00.30-00.10 από Nusa Dua/ Seminyak ή 02.00 από Ubud

Επιλογή δύσης: παραλαβή από τη ρεσεψιόν το μεσημέρι γύρω στις 12.30 από Nusa Dua/ Seminyak ή 14.00 από Ubud

**Διάρκεια**: 10 ώρες. **Περιλαμβάνεται**: Ατομικός φακός κεφαλής και μπατόν, μπουκαλάκι νερό, ζεστό τσάι/καφέ και ελαφύ σνακ Τι να πάρετε μαζί σας Παπούτσια πεζοπορίας, μακρύ παντελόνι, αντιανεμικό τζάκετ, φωτογραφική μηχανή

Σημείωση: Για τους λάτρεις του ποδηλάτου και ειδικά του mountain downhill, ρωτήστε μας για ειδικά σχεδιασμένο πρόγραμμα.

**Ολοήμερη εκδρομή στο ηφαίστειο Κινταμάνι**

Η σημερινή μας εκδρομή είναι αφιερωμένη στο επιβλητικό ηφαίστειο Κινταμάνι, με τη μαγευτική λίμνη Μπατούρ και το ενεργό ηφαίστειο (1.730 μέτρα). Θα έχετε την ευκαιρία να διασχίσετε την ενδοχώρα του νησιού και τα παραδοσιακά Μπαλινέζικα χωριά, όπου συναντώνται οι παραδοσιακοί χοροί Μπαρόνγκ και η τέχνη της ξυλογλυπτικής. Στάση για γεύμα (προαιρετικά) με θέα το ηφαίστειο και τη λίμνη. Θα επισκεφθείτε και το Tampaksiring, όπου μπορείτε να προμηθευτείτε και εσείς το αγίασμά του - η κατά τους ντόπιους "πηγή νεότητας". **Διάρκεια**: 8-9 ώρες

**Κρουαζιέρες**

**Ολοήμερη κρουαζιέρα στο νησί Λεμπόνγκαν**

Σήμερα σας προτείνουμε να ακολουθήσετε την ολοήμερη κρουαζιέρα στο νησί Lebongan, το οποίο βρίσκεται 1 ώρα μακριά από την ανατολική ακτή του Μπαλί. Στην εκδρομή θα έχετε χρόνο να κάνετε snorkeling πάνω από τον κοραλλιογενή ύφαλο του νησιού, να γυρίσετε σε τοπικό χωριό και να χαλαρώσετε στην κεντρική παραλία του. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε μπουφέ στο εστιατόριο beach club Lembongan, σνακ και τσάι πάνω στο ταχύπλοο, Glass bottom boat, Υδάτινα σπορ και εκδρομή σε τοπικό χωριό, Τι να πάρετε μαζί σας: Αντηλιακό, εντομοαπωθητικό, φωτογραφική κάμερα

**Ολοήμερη κρουαζιέρα στο νησί Nusa Penida (Δυτική όχθη)**

Ανακαλύψτε τον παράδεισο στο γραφικό νησί Nusa Penida. Το νησί έχει σημειώσει μεγάλη τουριστική άνθηση τα τελευταία χρόνια, λόγω των απόκρημνων βράχων και παραλιών, αλλά και υπέροχου υποθαλάσσιου βυθού. Κατά τη διάρκεια της επίσκεψής σας θα επισκεφθείτε και θα δείτε τις διάσημες παραλίες Kelingking, Broken, Angel’s Bilalbong και Crystal Bay. Απολαύστε φυσικά και την εξαιρετική θέα από το γνωστό Paluang Cliff. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε τοπικό εστιατόριο, νερό κατά τη διάρκεια της εκδρομής, εφοπλισμός για snorkeling.

Δυνατότητα με **+40 €**/ άτομο να προσθέσετε τρία σημεία για θαλάσσια παρατήρηση (snorkelling) – Manta bay, Gamat, Crystal bay. Προσφέρεται και εκδρομή στην Ανατολική ακτή του νησιού με **105 €**/ άτομο (Diamond beach, Atuh Beach, Treehouse, Mollenteng)

**Δραστηριότητες περιπέτειας και άγριας ζωής**

**White Water Rafting – Κατάβαση του ποταμού Ayung**

Πρωινή αναχώρηση από το ξενοδοχείο και μεταφορά στην τοποθεσία έναρξης της κατάβασης. Ο τοπικός μύθος αναφέρει ότι ο ποταμός Ayung φιλοξενεί κοιμώμενο δράκο. Η διαδρομή είναι μαγευτική, καθώς θα περάσετε μέσα από κατάφυτο φαράγγι, με μακρόβια φυτά και υπέροχους καταρράκτες. Καλωσορίσατε στην κορυφαία δραστηριότητα αδρεναλίνης του νησιού! **Στόχος:** Να γνωρίσετε την τοπική βλάστηση, μέσα από την πλεύση του ποταμού και να γελάσετε μέχρι δακρύων.

**Διάρκεια:**6 ώρες, Περιλαμβάνεται γεύμα, μπουκαλάκι νερού, γεύμα μπουφέ, επαγγελματίας οδηγός ποταμού, αδιάβροχη σακούλα για προσωπικά είδη, προσωπική ασφάλεια. Τι να πάρετε μαζί σας: Στεγνά ρούχα για να αλλάξετε, αντηλιακό, σανδάλια ή αθλητικά πέδιλα. Προτείνουμε να το συνδυάσετε με το **BALI SWING** με επιβάρυνση **+ 30 €** ανά άτομο

**Πάρκο Ελεφάντων και Elephant Ride (πλήρες πρόγραμμα)**

Το πάρκο Ελεφάντων στο Taro αποτελεί μοναδική και πλήρης εμπειρία με τα παχύδερμα. Θα έρθετε σε επαφή με αυτά τα εξαιρετικά πλάσματα μέσα σε ένα εκπληκτικό τροπικό περιβάλλον. Θα μάθετε πολλά  για τις συνήθειες τους από τους τοπικούς ξεναγούς και το ειδικό μουσείο. Θα τα αγγίξετε και θα τα ταΐσετε. Για όλα τα παραπάνω έχει βραβευτεί ως το καλύτερο πάρκο Ελεφάντων στον κόσμο. Παραλαβή από τη ρεσεψιόν γύρω στις 08.00 από Nusa Dua/ Seminyak ή 10.00 από Ubud. **Διάρκεια**: 5-8 ώρες, περιλαμβάνεται γεύμα σε μπουφέ στο εστιατόριο ελεφάντων, σόου με ελέφαντες, προσωπική ασφάλεια, trekking πάνω σε ελέφαντα για περίπου 30 λεπτά, είσοδος στο πάρκο. Σημείωση: Μπορείτε να ζητήσετε και να επιλέξετε μικρότερα πακέτα, πχ χωρίς γεύμα, trekking κτλ. - ενημερωθείτε σχετικά  από τον ταξιδιωτικό σας σύμβουλο.

**Ενοικίαση ΙΧ με οδηγό για δικό σας πρόγραμμα**

Ενοικίαση ΙΧ με οδηγό για μισή ημέρα(5 ώρες) **– 40 €,** Ενοικίαση ΙΧ με οδηγό για ολόκληρη μέρα(8 ώρες) **– 60 €**

**Θεματικά πάρκα στο Μπαλί**

Επισκεφθείτε μερικά από τα καλύτερα θεματικά πάρκα του νησιού. Σας προτείνουμε: **Waterbom, Bali Marine Safari Park, Bali Zoo**

**Όροι & Προϋποθέσεις**

- Ειδικές τιμές ισχύουν για παιδιά έως 12 ετών. Ενημερωθείτε για την επιβάρυνση μονής συμμετοχής

- Ακύρωση εντός 7ημερών από την προγραμματισμένη ημερομηνία τέλεσης επιφέρει χρέωση 100%

- Οι τιμές ενδέχεται να αλλάξουν χωρίς προειδοποίηση, σε περίπτωση αύξησης του κόστους καυσίμων, των τοπικών φόρων ή της συναλλαγματικής ισοτιμίας. Η διαθεσιμότητα σε μερικές δραστηριότητες είναι περιορισμένη, γι’ αυτό σας προτείνουμε να κάνετε έγκαιρα την κράτησή σας

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Οι τιμές των φόρων αεροδρομίων είναι βασισμένες σε τρέχουσα τιμή πετρελαίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού & ομαδικού προγράμματος ισχύει για κράτηση & προκαταβολή μέχρι δύο μήνες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

\*Μπορείτε να αντικαταστήσετε τη συμμετοχή σας με άλλο όνομα μέχρι 15 μέρες πριν την αναχώρηση, χωρίς ακυρωτικά

**Ταξιδιωτικά έγγραφα**

Δεν χρειάζεται βίζα για το είσοδό σας στην Ταϊλάνδη (Μπανγκόκ). Χρειάζεται όμως βίζα για το ταξίδι σας στην Ινδονησία (Μπαλί), με κόστος 500.000 Ρουπίες (περίπου 32 €) και πληρώνεται στο αεροδρόμιο κατά την άφιξη. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Καιρικές συνθήκες – Πότε να ταξιδέψετε**

Η **Ινδονησία**, χαρακτηρίζεται από σχετικά παρόμοιο ετήσιο κλίμα. Η χώρα έχει δύο καιρικές περιόδους – τη ξηρή (μεταξύ Μαΐου και Οκτωβρίου) και την υγρή (μεταξύ Νοεμβρίου και Απριλίου). Το καλοκαίρι είναι η καλύτερη περίοδος για επίσκεψη.

Η **Ταϊλάνδη** χαρακτηρίζεται από τροπικό κλίμα. Η χώρα έχει δύο καιρικές περιόδους - την υγρή περίοδο (μεταξύ Μαΐου-Οκτωβρίου) και την ξηρή περίοδο (μεταξύ Νοεμβρίου-Απριλίου) και δεν παρατηρούνται ακρότητες σε θερμοκρασίες μεταξύ καλοκαιριού και χειμώνα.

**Νέος τουριστικό φόρος στο Μπαλί (Bali Tourism tax)**

Από τις 14 Φεβρουαρίου 2024, το Μπαλί παρουσιάζει νέο τουριστικό φόρο διαμονής στο νησί, με γνώμονα τη διατήρηση και προφύλαξη της πολιτιστικής του κληρονομιάς, παραδόσεων, εθίμων και της μοναδικής του φύσης. Ο φόρος καταβάλλεται μία φορά ανά άτομο και στοιχίζει 150.000 IDR (Ινδονησιακή ρουπία) που ανέρχεται περίπου στα 9 €. Η καταβολή συστήνεται και μπορεί να γίνει πριν την άφιξη στον προορισμό στην ιστοσελίδα [https://lovebali.baliprov.go.id/#](https://lovebali.baliprov.go.id/), ή μέσω της εφαρμογής LOVE BALI (App Store & Google Play).

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΜΠΑΝΓΚΟΚ-ΜΠΑΛΙ + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**